شەفەق نیوز/ دەسەڵاتەیل ئەمریکا وتن" دوو کەس کوشیا و پەنج کەسیش زەخمدار بوینە، لەناو تەقەکردنیگ لە پارک لۆس ئەنجلس، دویای نیمەڕو دویەکە یەکشەممە.
کیلێ مونیز نەقیب پۆلیس لۆس ئەنجلس لە کۆنگرەیگ رووژنامەوانی وت: پەلامارەگە لەبان بیک پارک لە ناوچەی سان بیدرۆ بوی، ک هاتێ زیاتر لە یەک کەس تەقە کردیە، ودیارە لەناوبەین دوو کەس دەس وەپی کردیە،  وتیش: چەن چەکیگ پەیا کریا.
جای ماستیک، فەرماندەی شوینەگە لە پۆلیس لۆس ئەنجلس وت: چوار زەخمدار ئەرا خەسخانە بڕیان وزەخمیان سەختە.
تەمەن زەخمدارەیل ها ناوبەین ٣ تا ٥٤ ساڵان.
